Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: a 147/1992. (XI. 6.) Korm. rendelethez]
Paragraph Index: 231

a 147/1992. (XI. 6.) Korm. rendelethez] Fogalomjegyzék az önkormányzati ingatlanvagyon-kataszterhez Általános iskola Az általános iskola alapfokú nevelés-oktatást 8 (10) évfolyamig folytató intézmény. Az általános iskolában a tanuló az érdeklődésének, képességének és tehetségének megfelelően felkészül középiskolai, illetve szakiskolai továbbtanulásra, valamint a társadalomba való beilleszkedésre. Állagmutató Az állagmutató az adott építmény műszaki állapotát határozza meg egy adott időpontban. Az állagmutatót az önkormányzat becslése szerint kell megállapítani. A becsült állagmutató 100% a beszerzés, illetve létesítés időpontjában, új állapotban. A becsült állagmutató 0% amikor a tárgyi eszköz hasznavehetetlen függetlenül attól, hogy hány év telt el az első üzembe helyezéstől számítva (ez a mutató tehát független a számviteli előírások szerinti „nettó érték” alakulásától). Feltételezhető egy adott ingatlanra vonatkozóan, hogy felújítás nélkül a várható teljes használati időtartam végéhez közeledve ez a mutató egyre kisebb lesz. Ha azonban állagot javító felújítás, korszerűsítés történik, ezzel ugrásszerűen növelhető az életkor miatt lecsökkent állagmutató (pl. födémcsere esetén az előző évi 20%-os állagmutató ennek kétszeresére is nőhet). A földterületre, zöldterületre, vizekre nem értelmezhető az állagmutató, mivel értékük nem csökken (a zöldterület építményeire, a vízilétesítményekre azonban értelmezhető az állagmutató). Becsült érték A kataszterben a becsült érték többek között tartalmazza a forgalomképes ingatlanok becsült piaci vagy forgalmi értékét; a forgalomképtelen ingatlanok esetében a költségalapú becsült értéket. Beépített alapterület Az épületnek a földszintjén mért alapterülete, melyet a határoló falak külső vonalában kell kiszámítani. Bekötőcsatorna Az ingatlanon keletkező szennyvizek közcsatornába történő bevezetését szolgáló, az ellenőrző aknától — ennek hiányában az ingatlan határvonalától — a közcsatornáig terjedő csatorna. Bekötővezeték Az ingatlan vízellátását szolgáló, a közcsőhálózattal a vízmérőt követő 10 cm távolságig — vízmérő hiányában a telekhatárig — terjedő vízvezeték és annak tartozékai (utcai főcsap, vízmérő stb.). Belterület A település közigazgatási területének — jellemzően a település történetileg kialakult, elsősorban összefüggő, beépített, illetőleg beépítésre szánt területeket tartalmazó — kijelölt része. A városnak, községnek több belterülete is lehet. Központi belterületként tartják nyilván azt a belterületi települést, amelynek a területén találhatók a város, község igazgatási szervei és általában az ellátó intézmények többsége. Egyéb belterületnek a központi belterülettel földrajzilag általában összefüggő város-, illetve községrészek, amelyek fejlesztése (beépítés, telkeinek, ellátó intézményeinek kialakítása stb.) a belterületre érvényes szabályok alapján történik. 2001/35. szám Belterületi közutak A település területrendezési (településszerkezeti és szabályozási) tervében beépítettként feltüntetett (vagy beépíteni tervezett) területen belül (belterületen) vagy annak határán elhelyezkedő (határát alkotó) közút. Belterületi elsőrendű főút Az egyes városrészeket összekapcsoló, vagy helyi forgalmat levezető közút. Forgalmi csomópontjai általában szintbeliek és jelzőlámpával szabályozottak (több csomópont esetén összehangolt szabályozással). A megállás és várakozás általában csak külön leállósávban engedélyezett, kapubejáró létesítése, új út építése, illetve korszerűsítése esetén (kivéve a településszerkezet és a beépítettség kötöttségeit, történelmi belvárosok adottságait) nem engedélyezett. A tömegközlekedési járatok megállóhelyei a forgalmi sávoktól elkülönítettek. Belterületi másodrendű főút Az egyes városi alközpontok egymás közötti (jelentős) forgalmát levezető közút. Forgalmi csomópontjai szabályozottak. A várakozás általában külön leállósávban megengedett. Blokk (fal) A félszintmagas ún. középblokkból vagy emeletmagas ún. nagyblokkból előregyártva készült előregyártott elemek, melyeknek anyaguk könnyűbeton, beton, kerámia stb. Csatornamű A település házi, ipari és mezőgazdasági szennyvizeinek, továbbá egyesített rendszerű csatornázás esetén csapadékvizeinek összegyűjtésére, elvezetésére és tisztítására szolgáló létesítmények és azok tartozékai (csatornahálózat, tisztítóaknák, tárolók, átemelő szennyvíztisztító telepek és berendezések, elzáró szerkezetek, torkolati művek stb.). Csatornamű alaplétesítményei A csatornamű mértékadó kapacitását meghatározó (befolyásoló) művek és berendezések (torkolatmű, szennyvíztisztító telep és berendezés, átemelő, főgyűjtő stb.). Csatornamű melléklétesítményei A csatornamű mértékadó kapacitását nem befolyásoló művek és berendezések (pl. a mellékgyűjtők). Egyedi használati melegvíz-ellátás Idetartozik a melegvízellátás, ha a melegvizet a lakásban lévő, illetve csak egy lakás céljára szolgáló melegvíz-termelő berendezés állítja elő, függetlenül a melegvíz előállításának módjától (etázskazán, elektromos vagy gázüzemű hőtároló bojler, elektromos vagy gáz vízmelegítő, olajvagy szilárd tüzelésű fürdőkályha). Egyedi műemléki védettségű ingatlan Egyedi műemléki védettségű ingatlan az, amely a vonatkozó jogszabályok alapján műemlék, és amelyet az Országos Műemlékvédelmi Hivatal ekként tart nyilván. Egyéb vagyon A törzsvagyon körébe nem tartozó vagyon, idetartozik a forgalomképes ingatlan. Egy lakás Egy lakásnak kell tekinteni az egymással (általában műszakilag, építészetileg is) összefüggésben lévő (belső átjárókkal, ajtókkal összekötött) lakóhelyiségek és mellék-, valamint egyéb helyiségek egységét még akkor is, ha azokat az átjárás elől zárva tartják (pl. társbérlet esetében). Az olyan helyiségeket, építményeket — általában családi házak nyári konyháját —, amelyeket vagy a főépülethez hozzáépítve, vagy különálló épületként azzal a céllal létesítettek, hogy valamely lakás részét alkossák, a lakáshoz tartozónak kell tekinteni függetlenül attól, hogy azt a főépületben lakó vagy idegen (pl. albérlő) háztartás használja. (A kataszterben melléképületként szerepel.) Etázsfűtés Egy lakás helyiségeinek együttes hőellátását biztosító tüzelőberendezés. Építési telek Beépítésre szánt területen fekvő, az építési szabályoknak megfelelően kialakított és közútról vagy önálló helyrajzi számon útként nyilvántartott magánútról gépjárművel közvetlenül megközelíthető telek. Építmény Az épület, műtárgy gyűjtőfogalma. Az építmény a rendeltetésére, szerkezeti megoldására, anyagára tekintet nélkül minden olyan helyhez kötött műszaki alkotás, amely a talaj, a víz vagy az azok feletti légtér természetes állapotának tartós megváltozatásával, beépítésével jön létre. Épület Olyan építmény, amely szerkezeteivel részben vagy egészben teret, helyiséget vagy ezek együttesét zárja körül meghatározott rendeltetés — jellemzően tartózkodás — céljából. Étkezőfülke Általában csak közvetett természetes megvilágítással és szellőzéssel rendelkező helyiségrész. A szobához csatlakozó étkezőfülke a szoba alapterületét növelve kerül számbavételre, míg a konyhához ajtó nélküli falnyílással csatlakozó étkezőfülke, étkezőrész (terület) alapterülete a csatlakozó konyha alapterületét növelve, azzal együtt — étkezőkonyhaként — kell figyelembe venni. Felújítás Az ingatlan egészére, egy vagy több főszerkezetére kiterjedő, időszakonként szükségessé váló olyan általános javítási (építési-szerelési) munkák végzése, amelyek az eredeti műszaki állapotot — megközelítőleg vagy teljesen — visszaállítják, illetőleg az eredeti használhatóságot az egyes szerkezetek, berendezések kicserélésével vagy az eredetitől eltérő kialakítással növelik. 2001/35. szám Félkomfortos lakás Az a lakás, amely a komfortos lakás követelményeinek nem felel meg, de legalább 12 m 2-t meghaladó alapterületű lakószobával és főzőhelyiséggel, továbbá fürdőhelyiséggel vagy WC-vel és közművesítettséggel (legalább villany- és vízellátással), valamint egyedi fűtési móddal rendelkezik. Félszoba Félszoba, a lakás 6 m2-nél nagyobb, de 12 m 2-t meg nem haladó hasznos alapterületű fűthető és melegpadlós olyan lakóhelyisége, amelynek közvetlen természetes megvilágítása és szellőzése van. Folyékony hulladék kezelőtelep A települési folyékony hulladék ártalmatlanítását (elhelyező telep), vagy közcsatorna e célra kijelölt aknájában, vagy szennyvíztisztító telep e célra kialakított leürítő helyén történő előkezelését (előkezelő telep), illetőleg mezőés erdőgazdasági hasznosítását (hasznosító telep) megvalósító eljárás céljait szolgáló telephely. Földrészlet Az a föld felszínének természetben összefüggő — állandó tereptárgyak (út, vasút, csatorna stb.) igazgatási vagy belterületi határ által meg nem szakított — területe, amelynek minden részére azonosak a tulajdoni viszonyok. Főzőfülke Főzőfülke (teakonyha) főzés céljára szolgáló 2 m 2-nél nagyobb, 4 m 2-nél kisebb hasznos alapterületű, önálló szellőzéssel rendelkező helyiség. Főzőszekrény A főzőszekrény más rendeltetésű helyiség főzés céljára szolgáló, legfeljebb 2 m 2 alapterületű és legalább 0,60 m mélységű része. Függőleges teherhordó (fal) szerkezet Az épület külső térelhatároló falai és a belső térelválasztó falak közül azok, amelyek födémek, kiváltók terheit viselik, illetve a kitöltő falas vázszerkezetek. Fürdőszoba Tisztálkodási berendezésekkel, fürdőkáddal, általában mosdókagylóval és egyedi fürdési és tisztálkodási célt szolgáló berendezési tárgyakkal is felszerelt, vagy felszerelhető, szennyvízelvezetési lehetőséggel rendelkező — tisztálkodás céljára szolgáló — mellékhelyiség. Garzonlakás Az egyszobás, legfeljebb 40 m2 alapterületű főzőfülkével, WC-vel és mosdó- vagy zuhanyzóhelyiséggel ellátott lakás. Geotermikus (termál) fűtés Ha az épület hőellátása természetes hőforrásból külső távvezetéken keresztül történik. Gondozatlan zöldterület Az a zöldterület, melyet valamilyen oknál fogva egyáltalán nem gondoznak. Gondozott zöldterület Az a zöldterület, amelynek fenntartásáról az önkormányzat rendszeresen gondoskodik. Gyalogút és járda A gyalogút a gyalogosok közlekedésére szolgáló önálló út. A járda a közútnak a gyalogosok közlekedésére szolgáló, attól szintkülönbséggel, kiemelt szegéllyel vagy más módon elválasztott része. Gyűjtőút A település lakó- és kiszolgáló útjainak forgalmát öszszegyűjtve vezeti a település főúthálózatára. Hagyományos függőleges teherhordó fal Amelynek anyaga tégla, kézi falazó elem, helyszínen készült teherhordó vázszerkezet, vályogfal, terméskő, fa, tégla-vályog, tégla-kő, vályog-kő, vasbetonváz. Hasznos alapterület A végleges (vakolt, burkolt) falsíkok által határolt alapterület mindazon része, ahol a szabad belmagasság legalább 1,90 m. Hálófülke Általában csak közvetett természetes megvilágítással és szellőzéssel rendelkező, a szobához — ajtó nélküli falnyílással — csatlakozó lakóhelyiség rész. Alapterülete a csatlakozó szoba alapterületét növelve kerül számbavételre. Házi szennyvízcsatornával ellátott Házi szennyvízcsatornával ellátott az az épület (lakás), ahonnan a szennyvizet föld alatti csatornán keresztül — általában az épület telkén lévő közműpótló (fedett tároló, ülepítő, tisztító) — berendezésbe vezetik. Hévízmű (gotermikus hőforrás) Az a természetes hévízforrás vagy hévízkút, amelyből nyert hőenergiát távhőszolgáltatási vagy egyéb célra használják fel. Híd Az út átvezetésére létesített 2,05 méternél nagyobb szabadnyílású műtárgy, beleértve a 2,05 m-nél nagyobb csőszerű szerkezeteket is. Az ennél kisebb műtárgyak átereszek. A szabadnyílást a szerkezet teherviselése szerinti főirányban kell értelmezni. Merőleges hidaknál ez az úttengely, ferde hidaknál a gerendák vagy a vasalás főiránya eltérhet a hídtengelytől. Hőfogadó állomás Egy lakó vagy vegyes célra használt épület távhőellátása céljából az épületben elhelyezve a hőhordozó közeg fogadására, mérésére, átalakítás nélküli továbbítására szolgáló technológiai berendezés. 2001/35. szám Hőközpont A hőhordozó közeg kiadására, elosztására, fogadására, jellemzőinek átalakítására, mérésére szolgáló technológiai berendezés. Fajtái:

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes